turjo4nis/wikipedia-bn-dump-20250701 huggingface dataset:
জাহিদ শাহ

জাহিদ শাহ (জন্মঃ জুন ৮, ১৯৮০) হলেন একজন পাকিস্তানি ক্রিকেটার যিনি মূলত সংযুক্ত আরব আমিরাত এর হয়ে ক্রিকেটে প্রতিনিধিত্ব করে থাকেন। এছাড়াও তিনি উত্তর-পশ্চিম সীমান্ত প্রদেশের হয়েও খেলে থাকেন। জাহিদ ডানহাতি ফাস্ট-মিডিয়াম বোলার হিসেবে পরিচিত।

খেলোয়াড়ী জীবন
২০০৮ এশিয়া কাপ ক্রিকেট প্রতিযোগিতায় বাংলাদেশ জাতীয় ক্রিকেট দলের বিরুদ্ধে তার একদিনের আন্তর্জাতিক ক্রিকেটে অভিষেক হয়। উক্ত প্রতিযোগিতায় তিনি ৬টি উইকেট লাভ করেন।

আরও দেখুন
 মোহাম্মাদ শেহজাদ
 কামরান আকমল

তথ্যসূত্র

বহিঃসংযোগ

১৯৮০-এ জন্ম
জীবিত ব্যক্তি
সংযুক্ত আরব আমিরাতের একদিনের আন্তর্জাতিক ক্রিকেটার
পাকিস্তানি ক্রিকেটার
পেশোয়ারের ব্যক্তি
পেশাওয়ার থেকে আগত ক্রিকেটার
পেশাওয়ারের ক্রিকেটার
আমিরাতি ক্রিকেটার
২০১৫ ক্রিকেট বিশ্বকাপের উদ্বোধনী অনুষ্ঠান

২০১৫ ক্রিকেট বিশ্বকাপের উদ্বোধনী অনুষ্ঠান ২০১৫ সালের ক্রিকেট বিশ্বকাপ প্রতিযোগিতা শুরুর দুইদিন পূর্বে অস্ট্রেলিয়া ও নিউজিল্যান্ডে অনুষ্ঠিত হয়। ২৩ বছর পূর্বেও উভয় দেশ যৌথভাবে ক্রিকেট বিশ্বকাপ প্রতিযোগিতা আয়োজন করেছিল। দেশ দু'টিতে একই সময়ে উদ্বোধনী অনুষ্ঠানের আয়োজন করে। তন্মধ্যে অস্ট্রেলিয়ার মেলবোর্নে ও নিউজিল্যান্ডের হ্যাগলে পার্কে উদ্বোধনী অনুষ্ঠান সম্পন্ন হয়। উভয় স্থানেই হাজারো সমর্থক উদ্বোধনী অনুষ্ঠান উপভোগ করে। ২০১১ সালে ক্রাইস্টচার্চের প্রলয়ঙ্করী ভূমিকম্পের পর প্রথমবারের মতো বৃহৎ ক্রীড়া প্রতিযোগিতার আসর আয়োজন করছে।

প্রদর্শনী 
অংশগ্রহণকারী চৌদ্দ দেশের নিজস্ব সাংস্কৃতিক বৈশিষ্ট্যাবলী উভয় স্থানে প্রদর্শিত হয়। তন্মধ্যে -

ক্রাইস্টচার্চে 
 মাওরি ট্রুপ
 জনপ্রিয় কিউই গায়িকা হেলি ওয়েস্টেনরা'র একক সঙ্গীত
 নিউজিল্যান্ডের জনপ্রিয় সঙ্গীত ব্যান্ড শেপশিফ্টারের প্রদর্শন

মেলবোর্নে 
 শ্রীলঙ্কার ক্যান্ডিয়ান নৃত্যপ্রদর্শন
 ভারতীয় নৃত্য ধাতিন নাচ প্রদর্শন
 ব্রিটিশ ব্যাগপিপারের প্রদর্শন
 আইরিশ রিভার ড্যান্স প্রদর্শন

উল্লেখযোগ্য অতিথি 
ক্রাইস্টচার্চের মেয়র লিয়ান ডালজিয়েল, নিউজিল্যান্ডের প্রধানমন্ত্রী জন কী, অল ব্ল্যাকসের অধিনায়ক রিচি ম্যাকক, হলিউডের পরিচালক পিটার জ্যাকসনসহ বিশিষ্ট ক্রিকেটারগণ উল্লেখযোগ্য অতিথি হিসেবে উপস্থিত ছিলেন।

সম্প্রচার ব্যবস্থা 
আইসিসির বিষয়াবলী সম্প্রচারের সাথে আনুষ্ঠানিকভাবে চুক্তিবদ্ধ ইএসপিএন উদ্বোধনী অনুষ্ঠান ধারণ করে। এ অনুষ্ঠান বিশ্বব্যাপী বিভিন্ন টেলিভিশন চ্যানেল সরাসরি সম্প্রচার করে।

তথ্যসূত্র 

২০১৫ ক্রিকেট বিশ্বকাপ
উদ্বোধনী অনুষ্ঠান
গুগল অনুবাদ

গুগল অনুবাদ হলো একটি বিনামূল্যে ব্যবহারযোগ্য বহুভাষিক অনুবাদের ওয়েবসাইট। এটি এক ভাষা থেকে অন্য ভাষায় অনুবাদ করতে ব্যবহৃত হয়ে থাকে  যা বর্তমানে ১৩৩টি ভাষা বিভিন্নভাবে অনুবাদ করতে পারে। এটা শব্দ, বাক্য এবং ওয়েব পাতা অনুবাদ করতে সক্ষম।

ভাষাসমূহ
গুগল অনুবাদ ১৩৩টি ভাষা সমর্থন করে।

অসমীয়া
আফ্রিকান্স 
আলবেনীয়
আরবি
আর্মেনিয়ান
আজারবাইজানীয়
বাস্ক
বেলারুশীয়
বাংলা
বসনীয়
বুলগেরীয়
কাতালান
চেবুয়ানো
চিচেওয়া
চীনা
ক্রোয়েশীয়
চেক্
ড্যানিস
ওলন্দাজ
ইংরেজি
এস্তোনীয়
ফিলিপিনো
ফিনিশ
ফরাসি
গ্যালিশিয়
জার্মান
গ্রীক
গুজরাটি
 মারাঠি 
ডোগরি
জুলু
হিন্দি

তথ্যসূত্র

বহিঃসংযোগ
 
 গুগল অনুবাদ সম্প্রদায়
 গুগল অনুবাদ সাহায্য
 Inside Google Translate on Google's official channel at YouTube
Teach You Backwards: An In-Depth Study of Google Translate for 103 Languages 

অনুবাদ
গুগল পরিষেবা
২০০৬-এ প্রবর্তিত পণ্য
২০০৬-এ প্রতিষ্ঠিত ইন্টারনেট সম্পত্তি
ইনফার্নো (উপন্যাস)

ইনফার্নো () ২০১৩ সালে প্রকাশিত মার্কিন লেখক ড্যান ব্রাউন রচিত একটি রহস্য, রোমাঞ্চ উপন্যাস। এটি তার সৃষ্ট চরিত্র রবার্ট ল্যাংডনকে নিয়ে চতুর্থ বই। এর আগের কিস্তিগুলো হল অ্যাঞ্জেলস অ্যান্ড ডিমনস, দ্য দা ভিঞ্চি কোড এবং দ্য লস্ট সিম্বল। বইটি ১৪ মে, ২০১৩ সালে ডাবলডে প্রকাশনী থেকে প্রকাশিত হয়। এটি প্রকাশ হবার পর টানা এগারো সপ্তাহ নিউ ইয়র্ক টাইমস এর হার্ডকভার কল্পকাহিনী এবং সম্মিলিত মুদ্রিত ও ই-বুক কল্পকাহিনী বিভাগে সেরা বিক্রয়ের তালিকায় অবস্থান করে। এছাড়া এটি প্রকাশ হবার পর টানা সতের সপ্তাহ ই-বুক বিভাগে সেরা বিক্রয়ের তালিকায় থাকে। এ উপন্যাসে দান্তে আলিগিয়েরি এর বিখ্যাত মহাকাব্য দ্যা ডিভাইন কমেডি এর ইনফার্নো অংশের উল্লেখ বিশেষভাবে করা হয়েছে এবং এর ওপর ভিত্তি করেই প্লট এগিয়েছে।

চরিত্র 
 রবার্ট ল্যাংডন
 বারট্রান্ড জোবরিস্ট
 সিয়েনা ব্রুকস
 এলিজাবেথ সিনস্কি
 দ্য প্রভোস্ট
 ভায়েন্থা
 ক্রিস্টোফার ব্রুডার
 মার্তা আলভারেজ
 ইগনাজিও বুসোনি/ ইল দুমিনো
 জনাথন ফেরিস
 ইত্তোরে ভিও
 মিসরাত

তথ্যসূত্র

বহিঃসংযোগ 
 অফিসিয়াল ওয়েবসাইট
 ইনফার্নো উপন্যাসে বর্ণিত ব্যক্তিত্ব, ইতিহাস, শিল্পকর্ম, স্থান ইত্যাদি নিয়ে একটি গাইড বই 
 ড্যান ব্রাউনের ইনফার্নোতে বর্ণিত ফ্লোরেন্স ও ভেনিস এর উপর সচিত্রিত বই 
 ফ্লোরেন্স ইনফার্নো (ব্লগ যেখানে ড্যান ব্রাউনের উপন্যাসে বর্ণিত প্রতীক, ব্যক্তিত্ব, শিল্পকর্ম, রহস্য নিয়ে আলোচনা হয়)

২০১৩-এর উপন্যাস
মার্কিন উপন্যাস
ড্যান ব্রাউনের উপন্যাস
চলচ্চিত্রে অভিযোজিত মার্কিন উপন্যাস
ইবরাহিম লোদি

ইব্রাহিম লোদি (, ,হিন্দী: इब्राहीम लोदी) ছিলেন লোদি রাজবংশের শেষ সুলতান। ১৫১৭ সালে তার পিতা সিকান্দার লোদির মৃত্যুর পর তিনি সুলতান হন। পানিপথের যুদ্ধে তার পরাজয় ও নিহত হওয়ার ফলে লোদি রাজবংশের সমাপ্তি ঘটে। তিনি আফগান বা পাঠান বংশোদ্ভূত সর্বশেষ হিন্দো সম্রাট (Hindoo emperor) ছিলেন৷

জীবন 

ইব্রাহিম লোদি জাতিতে পশতুন ছিলেন। পিতার মৃত্যুর পর তিনি ক্ষমতায় আসেন। তবে শাসনকাজে তিনি দক্ষ ছিলেন না। তার সময় বেশ কিছু বিদ্রোহ সংঘটিত হয়। মেবারের শাসক রানা সংগ্রাম সিং উত্তর প্রদেশের পশ্চিম পর্যন্ত তার রাজ্য বিস্তার করেছিলেন এবং আগ্রায় হামলার হুমকি সৃষ্টি করেন। এছাড়াও পূর্বাঞ্চলেও বিদ্রোহ সংঘটিত হয়। পুরনো ও জ্যেষ্ঠ কমান্ডারদের স্থলে তার প্রতি অনুগত অপেক্ষাকৃত তরুণদের নিয়োগ করায় ইব্রাহিম লোদির প্রতি অভিজাত শ্রেণিও অসন্তুষ্ট ছিল। এসময় তার আফগান অভিজাতরা বাবরকে ভারত আক্রমণের আমন্ত্রণ জানায়। ১৫২৬ সালে বাবরের মুঘল সেনাবাহিনী ইব্রাহিম লোদির বৃহৎ আকারের সেনাবাহিনীকে পানিপথের যুদ্ধে পরাজিত করে। যুদ্ধে ইবরাহিম লোদি নিহত হন।

মাজার 
পানিপথের তহশিল অফিসের কাছে ইব্রাহিম লোদির মাজার অবস্থিত। এর কাছে বু আলি শাহ কালান্দারের দরগাহ রয়েছে। লোদি উদ্যানের শিশ গম্বুজকে অনেকে তার মাজার ভেবে ভুল করে।

আরও দেখুন 
 শের শাহ শুরি

তথ্যসূত্র

বহিঃসংযোগ 
 Lodī dynasty - Encyclopædia Britannica
 https://web.archive.org/web/20150220033614/http://www.indohistory.com/lodhi_dynasty.html
 http://www.webindia123.com/history/MEDIEVAL/delhisultanate/delhi%20sultanate4.htm
 https://web.archive.org/web/20080223213215/http://sify.com/itihaas/fullstory.php?id=13233620

১৫২৬-এ মৃত্যু
লোদি রাজবংশ
দিল্লির সুলতান
দিল্লির ব্যক্তি
পশতুন বংশোদ্ভূত ভারতীয় ব্যক্তি
১৪৮০-এ জন্ম
বড়াইল বন্যপ্রাণ অভয়ারণ্য

বড়াইল অভয়ারণ্য () আসামের কাছাড় জেলায় অবস্থিত একটি বন্যপ্রাণ অভয়ারণ্য। এটি কাছাড় জেলার দুইটি সংরক্ষিত বনাঞ্চল ক্রমে উত্তর কাছাড় সংরক্ষিত বনাঞ্চল ও বড়াইল সংরক্ষিত বনাঞ্চল সংযুক্ত হয়ে গঠিত হয়েছে
।

ভৌগোলিক বিবরণ
বড়াইল অভয়ারণ্যের আয়তন প্রায় ৩২৬.২৪ বর্গকিলোমিটার। এই বনাঞ্চল পার্বত্য অঞ্চলে গঠিত। কিছু কিছু অংশ সাগরপৃষ্ঠ থেকে ১৫০০মিটার উচ্চতায় অবস্থিত। শিলচর ও করিমগঞ্জ থেকে এর দূরত্ব ৪০কি:মি:।

জৈববৈচিত্র
উদ্ভিদ: এই বনাঞ্চলে চিরসবুজ বনাঞ্চল ও অর্ধ চিরসবুজ বনাঞ্চল দেখা যায়। তাছাড়াও বিভিন্ন প্রজাতির ঘাস, বাঁশ ও অর্কিড দেখা যায়।
প্রাণী: হাতি, চিতাবাঘ, বন বিড়াল, উল্লুক, রামকুত্তা, ভাল্লুক, মুখপোড়া হনুমান ইত্যাদি। 
পাখি: কাও ধনেশ, হাড়গিলা ইত্যাদি। 
সরীসৃপ: খৈয়া গোখরা, অজগর, কচ্ছপ ইত্যাদি।

আরও দেখুন
 অসমের সংরক্ষিত অঞ্চলের তালিকা
 বাংলাদেশের সংরক্ষিত এলাকার তালিকা

তথ্যসূত্র

কাছাড় জেলা
আসামের সংরক্ষিত অঞ্চল
আসামের বন্যপ্ৰাণ অভয়ারণ্য
ডিমা হাসাও জেলা
বাহলুল খান লোদি

বাহলুল খান লোদি (Pashto: بهلول لودي), (মৃত্যু ১২ জুলাই ১৪৮৯) ছিলেন দিল্লি সালতানাতের শেষ রাজবংশ লোদি রাজবংশের প্রতিষ্ঠাতা। সৈয়দ রাজবংশের শেষ শাসকের ক্ষমতা ত্যাগের পর বাহলুল খান লোদি ক্ষমতায় আসেন।

আরও দেখুন
 জাওনপুর সালতানাত
 শেখ সামালদিন কামবোহ

তথ্যসূত্র

বহিঃসংযোগ
Lodī dynasty - Encyclopædia Britannica
SULṬĀN BUHLŪL [IBN I KĀLĀ] LODĪ - 
https://web.archive.org/web/20170217020010/http://www.indhistory.com/lodi-dynasty.html
https://web.archive.org/web/20080223213215/http://sify.com/itihaas/fullstory.php?id=13233620
http://www.webindia123.com/history/MEDIEVAL/delhisultanate/delhi%20sultanate4.htm

১৪৮৯-এ মৃত্যু
দিল্লির সুলতান
লোদি রাজবংশ
দিল্লির ব্যক্তি
পশতুন বংশোদ্ভূত ভারতীয় ব্যক্তি
মেক লাভ, নট ওয়ার

মেক লাভ, নট ওয়ার () সাধারণভাবে ১৯৬০-এর দশকের মার্কিন বিপরীতসংস্কৃতি আন্দোলনের সময়ে নজরে আসা একটি যুদ্ধ-বিরোধী স্লোগান। প্রাথমিকভাবে যারা ভিয়েতনাম যুদ্ধের বিরোধিতা করেছিল এবং অন্যান্য যুদ্ধ-বিরোধী প্রসঙ্গে আহবান জানিয়েছিল, এটি তাদের কর্তৃক ব্যবহৃত হয়েছিল। স্লোগানের "মেক লাভ" অংশ দ্বারা প্রায়শই উন্মুক্ত ভালোবাসার চর্চার উল্লেখ হয়ে থাকে, যা যুদ্ধ সমর্থনকারী এবং প্রথাগত পুঁজিবাদী সংস্কৃতির বিশেষ সুবিধাপ্রাপ্তদের বিরুদ্ধে নিন্দামূলক একটি হাতিয়ার হিসেবে মর্কিন তরুণদের মধ্যে ক্রমবর্ধমান ভূমিকা নিয়েছিল।

বাক্যাংশটির উৎপত্তি অপরিষ্কার; গ্র্যাসন লেগম্যান এই বাক্যাংশের উদ্ভবকারী হিসেবে নিজেকে দাবি করেন, যেমনটা মার্কিন গায়ক রড ম্যাককুইন করেছেন। আবার কেউ-কেউ লুসিও অ্যাবোলাফিয়ার নাম উল্লেখ করে থাকেন।

জনপ্রিয় সংস্কৃতিতে 
স্লোগানটি ১৯৭৩ সালে দুইটি গানে বৈশিষ্টায়িত হয়েছিলো: জন লেননের "মাইন্ড গেম" এবং বব মার্লির "নো মোর ট্রাবল"। ডেভিড অলিন রচিত মেক লাভ, নট ওয়ার: দ্য সেক্সুয়াল রিভোল্যুশান: অ্যান আনফিটার্ড হিস্ট্রি বইয়েও এর প্রভাব রয়েছে।

আরো দেখুন
 বিপরীতসংস্কৃতি
 ভিয়েতনাম যুদ্ধ
 ব্রেস্ট নট বোমস

তথ্যসূত্র

বহিঃসংযোগ

 

১৯৬০-এর দশকের ফ্যাড ও প্রবণতা
১৯৬০-এর দশকের প্রতিসংস্কৃতি
শান্তিবাদ
স্লোগান
হিপি আন্দোলন
যৌন বিপ্লব
সিকান্দার লোদি

সিকান্দার লোদি (মৃত্যু ২১ নভেম্বর ১৫১৭) (জন্মনাম নাজিম খান) ছিলেন দিল্লির লোদি বংশীয় সুলতান। তার পিতা বাহলুল খান লোদির মৃত্যুর পর তিনি সুলতান হন। লোদি রাজবংশের সবচেয়ে সফল শাসক হওয়ার পাশাপাশি তিনি ফারসি ভাষার একজন কবিও ছিলেন। তিনি ৯০০০ পংতির দিওয়ান রচনা করেছিলেন।

জীবন

সিকান্দার লোদি ছিলেন সুলতান বাহলুল খান লোদির পুত্র। তার মা ছিলেন সিরহিন্দের একজন হিন্দু স্বর্ণকারের কন্যা। পিতার দিক থেকে তিনি পশতুন বংশোদ্ভূত।

পিতার মৃত্যুর পর সিকান্দার লোদি সুলতান হন। ক্ষমতায় আরোহণের সময় তাকে সমস্যার সম্মুখীন হতে হয় কারণ তার প্রতি পিতা বাহলুল লোদির মনোনয়ন সত্ত্বেও তার বড় ভাই জাওনপুরের আঞ্চলিক শাসক বারবাক শাহ ক্ষমতা দাবি করেন। তবে ব্যাপক রক্তপাত ছাড়াই সিকান্দার লোদি ক্ষমতা গ্রহণে সফল হন এবং তার ভাইকে জাওনপুরে শাসন চালানোর অনুমতি দেন। চাচা আলম খানের বিরোধও তিনি মিটিয়ে ফেলেন।

সিকান্দার লোদি সফল শাসক ছিলেন। তার সময় বাণিজ্যের উন্নতি হয়। তিনি লোদিদের শাসিত অঞ্চল গোয়ালিওর ও বিহার পর্যন্ত বিস্তৃত করেন। বাংলার সুলতান আলাউদ্দিন হোসেন শাহের সাথে সিকান্দার লোদি সন্ধি করেছিলেন। ১৫০৩ সালে আগ্রা শহর নির্মাণের জন্য তিনি অনুমোদন দেন।

গুলরুখি ছদ্মনামে সিকান্দার লোদি ফারসি কবিতা চর্চা করতেন। তিনি হিসাবরক্ষণে আলাদা পদ্ধতির সূচনা করেন। বিচার ও কৃষিকাজে তিনি বিশেষ যত্ন নেন এবং আবাদি জমি পরিমাপের ক্ষেত্রে গাজিয়ে সিকান্দারি নামক পদ্ধতির প্রবর্তন করেন। হিসাবরক্ষণের ক্ষেত্রে তিনি ফারসি ভাষাকে সরকারি ভাষা হিসেবে প্রতিষ্ঠা করেন।

গোয়ালিওর দুর্গ জয়ের জন্য সিকান্দার লোদি প্রচেষ্টা চালান এবং তাতে পাঁচবার আক্রমণ করেন। তবে প্রতিবার তিনি ব্যর্থ হন। আগ্রাকে তিনি দ্বিতীয় রাজধানী হিসেবে গড়ে তোলেন। দিল্লি থেকে গোয়ালিওর পৌছাতে দীর্ঘ সময় লাগা এর কারণ হিসেবে কাজ করেছে। সিকান্দার লোদির সময় আগ্রা ভারতের শিরাজ বলে ক্ষেত ছিল। চূড়ান্ত পর্যায়ে গোয়ালিওরের কাছে নারোয়ার নামক ক্ষুদ্র অঞ্চল তিনি আক্রমণ করেন এবং নারোয়ার দুর্গ ১১ মাস ধরে অবরোধ করে রাখা হয়। এরপর খাদ্য শেষ হয়ে গেলে দুর্গ সিকান্দার লোদির কাছে আত্মসমর্পণ করে। এরপর তিনি আবার গোয়ালিওর আক্রমণ করেন। তবে এবারও তিনি ব্যর্থ হন।

১৫১৭ সালে সিকান্দার লোদি মৃত্যুবরণ করেন। দিল্লির লোদি উদ্যানে তাকে দাফন করা হয়।

তথ্যসূত্র

বহিঃসংযোগ
Lodī dynasty - Encyclopædia Britannica
Sikandar Lodi Tomb pics Pictures of the tomb of Sikandar Lodi at Delhi
https://web.archive.org/web/20170217020010/http://www.indhistory.com/lodi-dynasty.html
http://www.webindia123.com/history/MEDIEVAL/delhisultanate/delhi%20sultanate4.htm

''''''

১৫১৭-এ মৃত্যু
লোদি রাজবংশ
দিল্লির সুলতান
পশতুন বংশোদ্ভূত ভারতীয় ব্যক্তি
১৪৫৮-এ জন্ম
ক্রেগ উইশার্ট

ক্রেগ ব্রায়ান উইশার্ট (জন্ম: ৯ জানুয়ারি, ১৯৭৪) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ম্যাশোনাল্যান্ড জেলার অনেকগুলো দলের পক্ষে প্রতিনিধিত্ব করেন ক্রেগ উইশার্ট।

খেলোয়াড়ী জীবন 
১৯৯৫ সালে হারারেতে টেস্ট ক্রিকেটে অভিষেক ঘটে তার। টেস্টে তার সর্বোচ্চ রান ১১৪ ও ব্যাটিং গড় ২২.৪০। একদিনের আন্তর্জাতিকে তিনি সর্বোচ্চ অপরাজিত ১৭২ রান সংগ্রহ করেন। ২০০৩ সালের ক্রিকেট বিশ্বকাপে নামিবিয়ার বিপক্ষে তিনি এ রান করেন যা বিশ্বকাপের ইতিহাসে ৬ষ্ঠ সর্বোচ্চ সংগ্রহ। এছাড়াও, জিম্বাবুয়ের একদিনের আন্তর্জাতিকের ইতিহাসে সর্বোচ্চ সংগ্রহ।

অবসর 
২০০৫ সালে ক্রিকেট জীবন থেকে অবসর নেন তিনি। ২০০০ দশকের শুরুতে স্থানীয় পরিচালনা পরিষদের বিতর্কিত সিদ্ধান্ত গ্রহণের প্রেক্ষিতে জ্যেষ্ঠ আন্তর্জাতিক খেলোয়াড়দের অবসরগ্রহণকারীদের একজন ছিলেন তিনি। বর্তমানে তিনি নিজেই ব্যবসা পরিচালনা করছেন ও সামাজিকভাবে ক্রিকেট খেলার সাথে জড়িত।

তথ্যসূত্র

আরও দেখুন 
 গ্রান্ট ফ্লাওয়ার
 জিম্বাবুয়ে জাতীয় ক্রিকেট দল
 ক্রিকেট বিশ্বকাপের শতরানের তালিকা

জিম্বাবুয়ীয় ক্রিকেটার
১৯৭৪-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
২০০৩ ক্রিকেট বিশ্বকাপের ক্রিকেটার
কমনওয়েলথ গেমসে জিম্বাবুয়ের প্রতিযোগী
১৯৯৮ কমনওয়েলথ গেমসের ক্রিকেটার
ম্যাশোনাল্যান্ডের ক্রিকেটার
মিডল্যান্ডসের ক্রিকেটার
হারারে থেকে আগত ক্রিকেটার
শ্বেতাঙ্গ রোডেশীয়
শ্বেতাঙ্গ জিম্বাবুইয়ান ক্রীড়াব্যক্তিত্ব
ফ্যালকন কলেজের প্রাক্তন শিক্ষার্থী
অ্যাঞ্জেলস অ্যান্ড ডিমনস (চলচ্চিত্র)

অ্যাঞ্জেলস অ্যান্ড ডিমনস ২০০৯ সালে মুক্তিপ্রাপ্ত একটি মার্কিন রহস্য, রোমাঞ্চ চলচ্চিত্র। প্রখ্যাত লেখক ড্যান ব্রাউন রচিত একই নামের উপন্যাস অ্যাঞ্জেলস অ্যান্ড ডিমনস এর উপর ভিত্তি করে এটি নির্মিত হয়েছে। চলচ্চিত্রটি পরিচালনা করেন রন হাওয়ার্ড। এটি ২০০৬ সালে মুক্তিপ্রাপ্ত দ্য দা ভিঞ্চি কোড চলচ্চিত্রের সিক্যুয়েল। এই ছবিটিও পরিচালনা করেছিলেন রন হাওয়ার্ড। যদিও এটি দ্য দা ভিঞ্চি কোড চলচ্চিত্রের সিক্যুয়েল, কিন্তু উপন্যাস হিসাবে প্রথমে প্রকাশিত হয় অ্যাঞ্জেলস অ্যান্ড ডিমনস আর তারপরে দ্য দা ভিঞ্চি কোড। চলচ্চিত্রটির শ্যুটিং হয় ইতালির রোম ও কালভার সিটি, ক্যালিফোর্নিয়ায় অবস্থিত সনি পিকচার্স স্টুডিওস-এ।

দ্য দা ভিঞ্চি কোডের মত এই ছবিটিতেও রবার্ট ল্যাংডনের ভূমিকায় অভিনয় করেন টম হ্যাঙ্কস। এছাড়াও ব্রায়ান গ্রেজার, হ্যান্স জিমার ও আকিভা গোল্ড্‌সম্যান আগেরবারের মত যথাক্রমে প্রযোজক, সুরকার ও চিত্রনাট্যকার হিসাবে আবির্ভূত হন।

শ্রেষ্ঠাংশে 
রবার্ট ল্যাংডন চরিত্রে টম হ্যাঙ্কস
ক্যামারলেনগো প্যাট্রিক ম্যাক্‌কেনা চরিত্রে ইওয়ান ম্যাকগ্রেগর
ডক্টর ভিট্টোরিয়া ভেট্রা চরিত্রে আইলেট জুরার
কমান্ডার ম্যাক্সিমিলিয়ান রিক্টার চরিত্রে স্তেলান স্কাশগার্ড
ইন্সপেক্টর আর্নেস্টো অলিভেট্টি চরিত্রে পিয়েরফ্রানচেস্‌কো ফাবিনো
আততায়ীর চরিত্রে নিকোলাই লি কুশ
কার্ডিনাল স্ট্রাউস চরিত্রে আর্মিন মুলার-স্টাল

সঙ্গীত আয়োজন

তথ্যসূত্র 

২০০৯-এর চলচ্চিত্র
২০০০-এর দশকের রহস্য চলচ্চিত্র
ড্যান ব্রাউন
মার্কিন চলচ্চিত্র
মার্কিন রহস্য চলচ্চিত্র
২০০০-এর দশকের থ্রিলার চলচ্চিত্র
রোমের পটভূমিতে চলচ্চিত্র
আত্মহত্যা সম্পর্কে চলচ্চিত্র
মৃত্যু সম্পর্কে চলচ্চিত্র
২০০০-এর দশকের অপরাধ চলচ্চিত্র
রোমান ক্যাথলিকবাদ সম্পর্কিত চলচ্চিত্র
মার্কিন অপরাধ থ্রিলার চলচ্চিত্র
ভ্যাটিকান সিটির পটভূমিতে চলচ্চিত্র
বিবাচনকৃত চলচ্চিত্র
সন্ত্রাসবাদ সম্পর্কে চলচ্চিত্র
টেকনো-থ্রিলার চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের ইংরেজি ভাষার চলচ্চিত্র
মার্কিন রহস্য থ্রিলার চলচ্চিত্র
মার্কিন ধারাবাহিক চলচ্চিত্র
কলাম্বিয়া পিকচার্সের চলচ্চিত্র
হত্যা সম্পর্কে চলচ্চিত্র
ইউরোপে সন্ত্রাসবাদ সম্পর্কিত চলচ্চিত্র
সুইজারল্যান্ডের পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
রোমে ধারণকৃত চলচ্চিত্র
হিপিস্ (টেলিভিশন ধারাবাহিক)

হিপিস্ একটি ছয়-অংশের ব্রিটিশ টেলিভিশন কমেডি ধারাবাহিক যা নভেম্বর ১২ থেকে ডিসেম্বর ১৭, ১৯৯৯ সাল পর্যন্ত বিবিসি ২ চ্যানেলে প্রচারিত হয়। ইংরেজি ভাষার এই ধারাবাহিকটি অর্থার ম্যাথিউস এবং গ্রাহাম লাইনহান কর্তৃক তৈরি হয়েছে, যারা ফাদার টেড ধারাবাহিকের জন্য সর্বাধিক জনপ্রিয়, কিন্তু অর্থার ম্যাথিউস এককভাবে স্ক্রিপ্ট রচনা করেছেন। অভিনয়ে ছিলেন সাইমন পেজ, স্যালি ফিলিপস, জুলিয়ান রাইন্ড-টাট এবং ড্যারেন বয়েড।

কাহিনীসংক্ষেপ
হিপিস ১৯৬৯ সালে 'সুইংঙ্গিং লন্ডনে' ধারণ করা হয়। রে পার্বস (সাইমন পেজ), যিনি একজন মাউথ বিপরীতসংস্কৃতি পত্রিকার সম্পাদক (ওজ, ইন্টারন্যশনাল টাইমস, ফ্রেন্ডস এবং সমকালীন অন্যান্য আন্ডারগ্রাউন্ড পত্রিকার ব্যাঙ্গাত্মক সংস্করণ), যা তিনি নথিং হিল গেটে নিজস্ব ফ্ল্যাট থেকে প্রচার করেন। তার সহকারী হিসেবে ছিলেন অ্যালেক্স পিকটন-ডিনশ (জুলিয়ান রাইন্ড-টাট), হুগো ইয়েম্প (ড্যারন বয়েড) এবং জিল স্প্রিন্ট (স্যালি ফিলিপস), স্প্রিন্ট এছাড়াও পার্বসের প্রেমিকা, বা তিনি ভাবেন যে তিনি তার পেমিকা। 
ধারাবাহিকটি ১৯৬০-এর দশকের সংস্কৃতি তুলে আনে এবং বিভিন্ন উদ্ভট পরিস্থিতিতে চরিত্রসমূহের প্রদর্শন করেন।

অভিনয়ে
 সাইমন পেজ — রে পার্বস
 স্যালি ফিলিপস — জিল স্প্রিন্ট
 জুলিয়ান রাইন্ড-টাট — অ্যালেক্স পিকটন-ডিনশ
 ড্যারেন বয়েড — হুগো ইয়েম্প

পর্বসমূহ

তথ্যসূত্র

বহিঃসংযোগ 
 
 বিবিসি কমেডি গাইড এন্ট্রি 
 অফ দ্যা টেলি নিবন্ধ
 হিপিস্ দ্য কমপ্লিট সিরিজ — আমাজন.কম
 

কথাসাহিত্য ১৯৬৯
বিবিসি টেলিভিশন সিটকম
হিপি চলচ্চিত্র
আন্ডারগ্রাউন্ড প্রেস
প্রতিসংস্কৃতি
রাজনৈতিক বিদ্রুপ চলচ্চিত্র
লন্ডনে সেটকৃত টেলিভিশন শো
ইংরেজি ভাষার টেলিভিশন অনুষ্ঠান
মমতাজ বেগম (দ্ব্যর্থতা নিরসন)

মমতাজ বেগম -বাংলাদেশের রাজনীতিবিদ মানিকগঞ্জ-২ আসনের সংসদ সদস্য।
 মমতাজ বেগম (রাজনীতিবিদ) - বাংলাদেশের রাজনীতিবিদ, সংসদ সদস্য।
 মমতাজ বেগম (চট্টগ্রামের রাজনীতিবিদ) -বাংলাদেশের রাজনীতিবিদ চট্টগ্রাম-১৩ আসনের সংসদ সদস্য।
 মমতাজ বেগম (ভাষা সংগ্রামী) (১৯২৩-১৯৬৭) - ভাষা আন্দোলনকারী ও একুশে পদক বিজয়ী।
 মমতাজ বেগম (ভারতীয় রাজনীতিবিদ) - পশ্চিমবঙ্গ বিধানসভার সাবেক বিধায়ক।
সৈয়দা শাহার বানু

সৈয়দা শাহার বানু (১৯১৪-১৯৮৩) ভাষা আন্দোলনের অন্যতম সংগঠক এবং সিলেটের নারী জাগরণের অগ্রদূত ছিলেন । তার বর্ণাঢ্য রাজনৈতিক জীবন ভাষা আন্দোলন এবং সিলেটের ঐতিহাসিক গণভোটে গুরুত্বপূর্ণ ভূমিকা রাখে। বাংলাদেশের সাবেক অর্থমন্ত্রী আবুল মাল আবদুল মুহিত ও  বর্তমান পররাষ্ট্রমন্ত্রী আবুল কালাম আব্দুল মোমেন তার সন্তান।  তিনি ইসলামের নবী মুহাম্মদ (সা.) এর বংশধর এবং বৃহত্তর সিলেট অঞ্চলে বসবাসকারী মোহাম্মদের (সা.) পরিবারগুলোর মধ্যে একটি পরিবার হচ্ছে তার পরিবার।

জন্ম ও পরিবার
১৯১৪ সালে সিলেট বিভাগের সুনামগঞ্জ জেলার জগন্নাথপুরের সৈয়দপুরে এক সম্ভ্রান্ত মুসলিম পরিবারে জন্মগ্রহণ করেন শাহার বানু। তার পিতা সৈয়দ আবুল বাশার চৌধুরী। তার দাদা ছিলেন মরমী কবি সৈয়দ আশহর আলী। এবং প্রপিতা দেওয়ান সৈয়দ আজমল আলী চৌধুরী ছিলেন জমিদার।

তাঁর স্বামী আবু আহমদ আব্দুল হাফিজ উকিল মিঞা ছিলেন নিখিল ভারত মুসলিম লীগের সিলেট শাখার অন্যতম প্রতিষ্ঠাতা এবং সিলেট গণভোট ও পাকিস্তান আন্দোলনের সাথে জড়িত ছিলেন। তাঁর শ্বশুর খান বাহাদুর আব্দুর রহীম ছিলেন রায়নগরের মুন্সী আব্দুল কাদের ও মতি বিবি বিনতে মুহম্মদ উজায়েরের ছেলে। তাঁর শাশুড়ি হাফিজা বানু ছিলেন পাঠানটুলার আব্দুল কাদেরের মেয়ে, মৌলভী আব্দুল করীমের ভাতিজি এবং শিক্ষামন্ত্রী আব্দুল হামীদের বোন। তাঁর ১৪ সন্তানদের মধ্যে রয়েছে পররাষ্ট্রমন্ত্রী এ কে আব্দুল মোমেন, সাবেক অর্থমন্ত্রী আবুল মাল আবদুল মুহিত এবং জাতীয় অধ্যাপক শাহলা খাঁতুন।

সামাজিক ও রাজনৈতিক কর্মকাণ্ড  
স্বামী এডভোকেট আবু আহমদ আব্দুল হাফিজ ছিলেন একজন বলিষ্ঠ আইনজীবী এবং রাজনীতিবিদ। স্বামীর প্রেরনায় রাজনীতিতে জড়িয়ে পড়েন তিনি। ছিলেন সিলেট মহিলা মুসলিম লীগের অন্যতম উদ্যোক্তা। ১৯৪৫ সাল থেকে ১৯৪৮ সাল পর্যন্ত সিলেট মহিলা মুসলিম লীগের সহ সভানেত্রী ছিলেন তিনি। পরবর্তীতে  সিলেট মহিলা সমিতির সভাপতি হন। সৈয়দা শাহার বানু চৌধুরী ছিলেন আসাম পার্লামেন্টে প্রথম মুসলমান মহিলা এমপি। সিলেটের ঐতিহাসিক গণভোটে তার অবদান ছিলো অপরিসীম।ঘরে ঘরে মহিলাদের কাছে যেয়ে তাদেরকে সংগঠিত করতেন। যা গণভোটে প্রত্যক্ষ ভূমিকা রাখে। এসময় রক্ষনশীল সমাজ এবং কংগ্রেসের শক্তিশালী বাঁধা উপেক্ষা করে ঝুঁকির মধ্যে তাকে কাজ করতে হয়। 
সিলেট মহিলা কলেজের শুরু থেকেই এর সাথে জড়িত ছিলেন শাহার বানু চৌধুরী। ১৯৫০ এ কলেজ বন্ধ হওয়ার উপক্রম হলে এটিকে টিকিয়ে রাখার জন্য সর্বোচ্চ চেষ্টা করেন। মেয়েদেরকে শিক্ষা গ্রহণ করতে উদ্বুদ্ধ করতেন তিনি। মেট্রিক পাস মেয়েদেরকে কলেজে ভর্তি করার জন্য বাড়ি বাড়ি ঘুরে মেয়েদেরকে বুঝাতেন।

ভাষা আন্দোলনে ভূমিকা 
বাংলাকে রাষ্ট্রভাষা করার দাবি জানিয়ে ১৯৪৮ সালে ভাষা আন্দোলনের শুরুর দিকেই সিলেট জেলার মহিলাদের পক্ষ থেকে পূর্ববঙ্গের তৎকালীন প্রধানমন্ত্রীর কাছে স্মারকলিপি দেয়া হয়। আর ঐতিহাসিক এই স্মারকলিপির অন্যতম উদ্যোক্তা ও স্বাক্ষরদাতা ছিলেন শাহার বানু চৌধুরী। সিলেটে ভাষার জন্য সমস্ত আন্দোলনে তিনি অন্যতম নেতৃত্ব প্রদান করেন। আরেক মহান ভাষা সৈনিক জোবেদা খানম চৌধুরী এবং অন্যান্যদের সাথে ভাষার অধিকার আদায়ের এই সংগ্রামের কারণে বিভিন্ন পাকিস্থানপন্থী মহলের কাছে তাদেরকে নিগৃহীত হতে হয়। পত্রিকায় কুৎসা রটানো থেকে শুরু করে সামাজিক ভাবে বিভিন্ন লাঞ্চনার শিকার হন এই মহান ভাষা সংগ্রামীরা।

মৃত্যু 
সৈয়দা শাহার বানু ১৯৮৩ সালের ২১ অক্টোবর মৃত্যুবরণ করেন।

তথ্যসূত্র  

১৯১৪-এ জন্ম
১৯৮৩-এ মৃত্যু
বাংলা ভাষা আন্দোলনের সক্রিয় নারী কর্মী
আরব বংশোদ্ভূত বাংলাদেশী ব্যক্তি
২০শ শতাব্দীর বাঙালি
বাংলাদেশী নারীবাদী
পাকিস্তানি নারীবাদী
বাংলা ভাষা আন্দোলনের সক্রিয় কর্মী
পাকিস্তানে নারীবাদ
বাংলাদেশে নারীবাদ
নিখিল ভারত মুসলিম লীগের সদস্য
পাকিস্তান আন্দোলনের বাঙালি সক্রিয়তাবাদী
জো সাট্রিয়ানি

জোসেফ "জো" সাট্রিয়ানি (জন্ম জুলাই ১৫, ১৯৫৬) হলেন মার্কিন ইন্সট্রুমেন্টাল রক গিটারবাদক এবং বহু-বাদ্যযন্ত্র বাদক। কর্মজীবনের প্রথম দিকে সাট্রিয়ানি তার সাবেক ছাত্র স্টিভ ভাই, ল্যারি ল্যালন্ড, রিক হানল্ট, কার্ক হ্যামেট, এন্ডি টিমন্স, চার্লি হান্টার, কেভিন ক্যাডোগেন, এবং আলেক্স স্কোলনিক প্রমুখের গিটার শিক্ষক হিসেবে কাজ করতেন; পরবর্তীতে তিনি একক সঙ্গীত জীবন গড়ে তোলেন। তিনি ১৫ বার গ্র্যামি এ্যাওয়ার্ড মনোনীত হন এবং তার একক অ্যালবাম ১ কোটির বেশি কপি বিক্রয় হয় এবং তিনিই সর্বকালের বেশি বিক্রিত ইন্সট্রুমেন্টাল রক গিটারবাদক।

তথ্যসূত্র

বহিঃসংযোগ

 
 
 Joe Satriani Universe community 
 Real "Guitar Hero" Joe Satriani turns Teacher at WorkshopLive.com
 Audio Interview with Joe Satriani on Guitar Jam Daily, June 2007
 Part 2 of Audio Interview with Joe Satriani on Guitar Jam Daily, July 2007
 Joe Satriani 2006 Modern Guitars Magazine Interview with Brian D. Holland 
 Interview with Joe Satriani by Musician's Friend
 Joe Satriani live pictures 
Joe Satriani guitar video workshop
Joe Satriani Artist Page at Guitar Video Channel 

১৯৫৬-এ জন্ম
মার্কিন গায়ক
মার্কিন পুরুষ গিটারবাদক
ইতালীয় বংশোদ্ভূত মার্কিন ব্যক্তি
লিড গিটারবাদক
মার্কিন ব্লুজ গিটারবাদক
২০শ শতাব্দীর মার্কিন সুরকার
২০শ শতাব্দীর মার্কিন গিটারবাদক
২০শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন সুরকার
২১শ শতাব্দীর মার্কিন পুরুষ সঙ্গীতজ্ঞ
মার্কিন হেভি মেটাল গিটারবাদক
মার্কিন পুরুষ সুরকার
জীবিত ব্যক্তি
জয়ত্রি

জয়ত্রি বা জয় (দ্বিপদ নাম: Myristica fragrans) হচ্ছে ইন্দোনেশিয়ার মালাক্কা দ্বীপের চিরসবুজ গাছ। এটি হচ্ছে জায়ফলের প্রধান উৎস। এটি উষ্ণমণ্ডলীয় অঞ্চলে বিস্তৃতভাবে জন্মে, যেসব এলাকায় জন্মে সেগুলো হচ্ছে চীনের কুয়াংতুং ও ইউন্নান, তাইওয়ান, ইন্দোনেশিয়া, মালয়েশিয়া ক্যারিবিয়ান অঞ্চলের গ্রানাডা, ভারতের কেরালা, শ্রীলঙ্কা এবং দক্ষিণ আমেরিকা।

চিত্রশালা

তথ্যসূত্র

মসলা
মসলা উদ্ভিদ
১৭৭৪-এ বর্ণিত উদ্ভিদ
স্কট স্টাইরিস

স্কট বার্নার্ডো স্টাইরিস (জন্ম: ১০ জুলাই, ১৯৭৫) অস্ট্রেলীয় বংশোদ্ভূত সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ অল-রাউন্ডার হিসেবে ছিলেন। মাঝারি সারির আক্রমণাত্মক ডানহাতে ব্যাটিংয়ের পাশাপাশি ডানহাতে মিডিয়াম পেসে সিদ্ধহস্তের অধিকারী ছিলেন বিলি রে ডাকনামে পরিচিতি স্কট স্টাইরিস। ঘরোয়া ক্রিকেটে অকল্যান্ড ও নর্দার্ন ডিস্ট্রিক্টস দলে প্রতিনিধিত্ব করেছেন তিনি।

খেলোয়াড়ী জীবন 
ফেয়ারফিল্ড ইন্টারমিডিয়েট ও হ্যামিল্টন বয়েজ হাই স্কুলের প্রাক্তন ছাত্র স্টাইরিস ১৯৯৪-৯৫ মৌসুমে অকল্যান্ড ও নর্দার্ন ডিস্ট্রিক্টস দলে খেলেছেন। এছাড়াও, হ্যামিল্টন দলের পক্ষে হক কাপে প্রতিনিধিত্ব করেন। ২০০৮ সালের ইন্ডিয়ান প্রিমিয়ার লিগে ডেকান চার্জার্সের পক্ষে চুক্তিবদ্ধ হন। ২০ ফেব্রুয়ারি, ২০০৮ তারিখে খেলোয়াড়দের নিলামে তার মূল্যমান $১৭৫,০০০ মার্কিন ডলার নির্ধারিত হয়। এরপর ২০১১ সালে চেন্নাই সুপার কিংস কর্তৃপক্ষ তাকে ২০০,০০০ মার্কিন ডলারের বিনিময়ে চুক্তিবদ্ধ হয়।

আন্তর্জাতিক ক্রিকেট 
১৯৯৯-২০০০ মৌসুমে ভারত সফরে তার একদিনের আন্তর্জাতিকে অভিষেক ঘটে। রাজকোটে ভারত দলের বিপক্ষে অনুষ্ঠিত ঐ খেলায় তিনি শচীন তেন্ডুলকরের উইকেটসহ ৩-উইকেট দখল করেন। প্রথম টেস্ট খেলার জন্য তাকে ২০০২ সালের মাঝামাঝি সময় পর্যন্ত অপেক্ষা করতে হয়। গ্রেনাডায় ওয়েস্ট ইন্ডিজের বিপক্ষে তার টেস্ট অভিষেক ঘটে। আট নম্বরে ব্যাটিং করে তিনি ১০৭ রান সংগ্রহ করেন। এরপর বোলিংয়ে ৮৮ রানে ২ উইকেট পান। তার প্রথম উইকেট ছিল ব্রায়ান লারা'র। দ্বিতীয় ইনিংসেও তিনি অপরাজিত ৬৯ রান তোলেন। ঐ টেস্টে ক্রিস গেইলের দ্বি-শতকের জন্য তিনি ম্যান অব দ্য ম্যাচের সম্মাননা থেকে বঞ্চিত হন। কিন্তু এর দুইমাস পূর্বেই করাচিতে তার টেস্ট অভিষেকের কথা ছিল। কিন্তু হোটেলে অবস্থানকারী নিউজিল্যান্ড দলের সামনে বোমা বিস্ফোরণ ঘটলে তিনি এ সুযোগ থেকে বঞ্চিত হন।

ক্রিকেট বিশ্বকাপ 
সেন্ট লুসিয়া'য় অনুষ্ঠিত ২০০৭ সালের ক্রিকেট বিশ্বকাপে তার অপরাজিত ৮৭ রানের সুবাদে ইংল্যান্ডের বিপক্ষে জয় পায় তার দল। খেলায় তিনি ম্যান অব দ্য ম্যাচের পুরস্কার লাভ করেন। তার ব্যাটিংয়ের ধরন দেখে সাবেক ইংরেজ অধিনায়ক নাসের হুসাইন তাকে লড়াকু সৈনিক হিসেবে চিহ্নিত করেন। কেনিয়ার বিপক্ষেও তিনি অপরাজিত ৮০ রান করেন। সুপার এইট পর্বেও তিনি শ্রীলঙ্কার বিপক্ষে অপরাজিত ছিলেন ১১১ রান করে। তার এ সেঞ্চুরিটি ১৫২ বলে আসে। ২০০৩ সালের বিশ্বকাপেও তিনি আরও একটি সেঞ্চুরি করেছিলেন।

তথ্যসূত্র

বহিঃসংযোগ 

১৯৭৫-এ জন্ম
জীবিত ব্যক্তি
২০০৩ ক্রিকেট বিশ্বকাপের ক্রিকেটার
২০০৭ ক্রিকেট বিশ্বকাপের ক্রিকেটার
২০১১ ক্রিকেট বিশ্বকাপের ক্রিকেটার
অকল্যান্ডের ক্রিকেটার
এসেক্সের ক্রিকেটার
চেন্নাই সুপার কিংসের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
টুয়েন্টি২০ কাপে সেঞ্চুরিকারী
ডারহামের ক্রিকেটার
ডেকান চার্জার্সের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নর্দার্ন ডিস্ট্রিক্টসের ক্রিকেটার
মিডলসেক্সের ক্রিকেটার
লিচেস্টারশায়ারের ক্রিকেটার
সাসেক্সের ক্রিকেটার
সিলেট স্ট্রাইকার্সের ক্রিকেটার
হোবার্ট হারিকেন্সের ক্রিকেটার
ব্রিসবেন থেকে আগত ক্রিকেটার
নিউজিল্যান্ডে অস্ট্রেলীয় অভিবাসনকারী
গাজী ট্যাঙ্কের ক্রিকেটার
কন্দুরাতা ওয়ারিয়র্সের ক্রিকেটার
নিউজিল্যান্ডীয় ক্রিকেট ধারাভাষ্যকার
নিউজিল্যান্ডের টুয়েন্টি২০ আন্তর্জাতিক ক্রিকেটার
নর্থ আইল্যান্ডের ক্রিকেটার
টাইটান্সের ক্রিকেটার